**РЕГЛАМЕНТ НА ФОТОКОНКУРС НА ТЕМА:**

**„НАУКАТА В УЧИЛИЩЕ“**

**І.** **Организатор** **на конкурса – „АРТКЛАС ЦЕНТЪР” - Пловдив**

**ІІ.** **Период на провеждане конкурса**

От 05.08.2021 г. до 20.09.2021 г. включително.

**ІІІ.** **Териториален обхват**

Няма териториални ограничения по отношение на участието.

**ІV.** **Цели на конкурса**

Фотоконкурсът цели да привлече за участие хора от всички възрасти, които са привлечени от света на знанието и които милеят за своето училище. Предизвикваме ги да погледнат творчески през обектива и да представят своето училище като наука и поука.

Искаме да разберем какво провокира любопитството и любознателността от ученическите години, остава във времето научено и е първото съзнателно докосване до науката. А може би откриваме, че у всеки човек има един „учен”, запален по любимия предмет! Нека с езика на фотографията споделим своя отговор.

**V. Условия за участие**

* Право на участие имат всички фотографи - професионалисти и любители, без ограничения във възрастта. Под участник се разбира лицето, което изпраща снимка.
* Фотографиите трябва да са авторски. Няма изисквания да са направени специално за конкурса. За автор на снимката ще бъде считан кандидатът, чието име е записано във формуляра за участие, с който снимките са изпратени за конкурса. Снимките не бива да са обвързани с договор за изключителни авторски права към трети лица. Организаторите не проверяват авторството на фотографиите и приемат акта на изпращането им като декларация за авторство от страна на участниците. При предявени претенции от трети лица, авторът на фотографията носи пълна отговорност.
* Участниците във фотоконкурса е необходимо да се запознаят предварително с [**Регламента на конкурса**](http://www.artacademyplovdiv.com/news/Fotokonkurs%20-%20Reglament.pdf).
* [**Кликнете тук, за да изтеглите формуляр за участие.**](Формуляр%20за%20участие.docx)

Точно и коректно се попълва формулярът за участие, а също и допълнителните данни за снимките, с които се участва. Формулярът за участие, заедно с фотографиите, се изпращат на ел. поща: [art.kazicenter@gmail.com](mailto:art.kazicenter@gmail.com)

* Лица, ненавършили 18 години, участват в конкурса само със съгласието на своите родители или законни попечители, което се отразява във формуляра за участие.

**VІ.** **Съгласие с регламента**

* С попълването на формуляра за участие и изпращането на снимките всеки участник автоматично се съгласява с условията на настоящия регламент и дава съгласието си изпратената от него снимка да бъде публикувана на Facebook страницата на АртКлас Центъра.
* Организаторът не носи отговорност при възникване на спорове между участниците в конкурса и трети лица относно авторски права по отношение на изпратени за конкурса снимки.

**VІІ.** **Защита на личните данни**

* Авторските права върху снимките не се прехвърлят на организатора и остават на техните автори.
* В случай, че на фотографията са заснети хора, авторът декларира тяхното съгласие за публикуване на фотографията.
* Личните данни на участниците – телефони и имейли адреси – няма да бъдат публикувани. Те ще се използват само за уведомяване на печелившите и за уведомяване на участниците за бъдещи оферти и конкурси.
* Лични данни няма да бъдат предоставяни на трети лица, освен в случаите, когато го изисква законът.
* Изпращайки фотография за участие в конкурса, участниците дават съгласието си и правата организаторите да ги използват по следния начин:
  + - да ги публикуват на фотохартия или в електронен формат, да бъдат включени в изложбата, с която ще завърши конкурсът, както и да бъдат използвани в публикации, свързани с изявата;
    - наградените участници освобождават организаторите на конкурса от всякакви претенции, свързани с използването на творбите им, а спрямо евентуалното използване на творби на ненаградени участници ще се прилага Законът за авторското право и сродните му права.

**VІІІ.  Технически изисквания към фотографиите**

* Приемат се до 5 броя цифрови изображения, само във формат .jpg или .jpeg формат, не по-големи от 5MB.
* Изпращайте своите фотографии на ел.поща: [art.kazicenter@gmail.com](mailto:art.kazicenter@gmail.com)
* До участие в конкурса няма да бъдат допускани творби, изпратени с неточна или непълна информация за участие.
* Всеки участник ще получи на електронния си адрес потвърждение за успешно извършената регистрация за участие в конкурса.

**ІХ. Класиране**

Снимките ще бъдат оценявани чрез харесвания във Facebook страницата на АРТКЛАС ЦЕНТЪР.

Фотографиите на първите трима участници, получили най-много харесвания ще бъдат наградени и публикувани на официалната Facebook страница на АРТКЛАС ЦЕНТЪР

На отличените участници ще бъдат връчени грамоти по време на Европейската нощ на учените - 25.09.2021 г., 10 часа, АРТ КЛАС ЦЕНТЪР, бул. Васил Левски № 180 А, ет. 1

2. Без оглед на броя и вида снимки, един участник може да получи само една награда.

**Х.** **Календар**

* Краен срок за получаване на творбите – 24:00 часа на 20 септември 2021 г.
* Обявяване на резултатите –   21 септември 2021 г.
* Резултатите ще се обявят във Facebook  на страницата на АРТКЛАС ЦЕНТЪР

**ХІ.** **Награди**

Първите трима ще получат грамоти и награда /книга, свързана с фотографията/  за съответно първо, второ и трето място, а на първите 20 ще бъдат предоставени сертификати за участие във фотоконкурса.